b'\n_START_ARTICLE_\nK\xc3\xa4mp Galleria\n_START_SECTION_\nHistoriaa\n_START_PARAGRAPH_\nK\xc3\xa4mp Galleria avattiin yleis\xc3\xb6lle hieman ennen uudistettua K\xc3\xa4mp-hotellia 15. huhtikuuta 1999 korttelin noin 300 miljoonaa markkaa maksaneen saneerauksen j\xc3\xa4lkeen. Kiinteist\xc3\xb6n omistajana oli tuolloin Merita-Nordbankenin kiinteist\xc3\xb6sijoitusyhti\xc3\xb6 Aleksia. Alkuvaiheessa K\xc3\xa4mp Gallerian 11\xc2\xa0500 neli\xc3\xb6metrin tiloihin asettui 47 liikett\xc3\xa4, joista suurimpia olivat Hennes & Mauritz, Marimekko, Skanno ja Caf\xc3\xa9 Strindberg. K\xc3\xa4mp Galleriaan perustivat ensimm\xc3\xa4isen Suomen-myym\xc3\xa4l\xc3\xa4ns\xc3\xa4 muun muassa Lacoste, Life, Mexx ja Bang & Olufsen. K\xc3\xa4mp Galleria oli puolet pienempi kuin silloinen Forum ja pyrki valtaamaan markkinoita tyylikkyydell\xc3\xa4\xc3\xa4n ja valikoiduilla merkkiliikkeill\xc3\xa4. K\xc3\xa4mp Gallerian k\xc3\xa4vij\xc3\xa4m\xc3\xa4\xc3\xa4r\xc3\xa4odotus oli alkuvaiheessa 10\xc2\xa0000\xe2\x80\x9315\xc2\xa0000 asiakasta p\xc3\xa4iv\xc3\xa4ss\xc3\xa4. Kauppiasyhdistyst\xc3\xa4 johti Marimekon tuolloinen omistaja Kirsti Paakkanen._NEWLINE_Vuonna 2007 K\xc3\xa4mp Gallerian konseptia ja tiloja uudistettiin. Vuodesta 2010 alkaen K\xc3\xa4mp Galleria pyrki profiloitumaan uudelleen v\xc3\xa4hemm\xc3\xa4n luksushenkiseksi. 2010-luvun alun muutost\xc3\xb6iden tielt\xc3\xa4 Marimekko ja Caf\xc3\xa9 Strindberg joutuivat muuttamaan tilap\xc3\xa4isesti muualle. Vuonna 2012 uudeksi nimeksi otetiin Galleria Esplanad._NEWLINE_Vuosina 2011\xe2\x80\x932014 kauppakeskusta hallinnoi ostoskeskuksiin erikoistunut kiinteist\xc3\xb6sijoitusyhti\xc3\xb6 Citycon, kunnes hallinnointi siirtyi Ovenia-ryhm\xc3\xa4n Realprojekti Oy:lle kes\xc3\xa4ll\xc3\xa4 2014 samalla, kun kiinteist\xc3\xb6n omistus siirtyi kokonaan Ilmariselle.\n_START_SECTION_\nLiikkeet\n_START_PARAGRAPH_\n(p\xc3\xa4ivitetty 19.9.2016)'